《风入松 寒夜听若琼大姊弹琴，同蕊渊作》
清代·李佩金

凉烟如水漾空明。香篆细萦青。闲愁并入丝弦里，满疏林、散作秋声。

飞下半天哀怨，胜他瑟鼓湘灵。

夜深弹彻楚魂醒。空外有馀音。七条弦到无声处，数峰青、□水泠泠。

一曲潇湘落雁，西风吹冷阴云。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。